

**Η διαδικασία εγγραφής για τους μαθητές**

Οι μαθητές των τριών τάξεων του Γενικού Λυκείου που επιθυμούν να παρακολουθήσουν μαθήματα στο Κοινωνικό Φροντιστήριο μπορούν να προσέρχονται με τη συνοδεία γονέα ή του κηδεμόνα τους, προκειμένου να συμπληρώσουν **τη σχετική αίτηση συμμετοχής, δηλώνοντας παράλληλα και τα μαθήματα που θέλουν να παρακολουθήσουν.**

Απαραίτητα δικαιολογητικά για τους ωφελούμενους μαθητές:

1. Εκκαθαριστικό Φορολογικής Δήλωσης έως 15.000€ (με 1000€ προσαύξηση για κάθε παιδί τρίτεκνης ή πολύτεκνης οικογένειας).
2. Φωτοαντίγραφο λογαριασμού ΔΕΚΟ ή βεβαίωση μόνιμης κατοικίας.
3. Πρόσφατο πιστοποιητικό οικογενειακής καταστάσεως (για όσους δεν είναι Δημότες).
4. Φωτοαντίγραφο της αστυνομικής ταυτότητας ή διαβατηρίου ή άδειας παραμονής του γονέα η κηδεμόνα.
5. Φωτοαντίγραφο της αστυνομικής ταυτότητας ή διαβατηρίου ή άδειας παραμονής του ωφελούμενου μαθητή.
6. Φωτοαντίγραφο πρόσφατου σημειώματος Ε9.
7. Φωτοαντίγραφο Απολυτηρίου Λυκείου (για απόφοιτους).
8. Βεβαίωση ανεργίας από τον ΟΑΕΔ ( προαιρετικά).
9. Φωτοαντίγραφο βεβαίωσης αναπηρίας μαθητή, γονέα ή κηδεμόνα ( αν υπάρχει).
10. Φωτοαντίγραφο της πρώτης σελίδας βιβλιαρίου απορίας ( αν υπάρχει).

**Η διαδικασία για τους εθελοντές καθηγητές**

Οι καθηγητές και φοιτητές **(επί πτυχίω και όσοι έχουν συμπληρώσει τουλάχιστον το 2ο έτος σπουδών)** που επιθυμούν να συμμετέχουν εθελοντικά στο Κοινωνικό Φροντιστήριο θα πρέπει να προσκομίσουν κατά την υποβολή της αίτησης τα εξής :

1. Αίτηση- δήλωση συμμετοχής στο ΚΦΑΔ με την οποία δηλώνουν ότι θα παρέχουν τις υπηρεσίες τους αφιλοκερδώς και εθελοντικώς ( θα διατίθεται στο ΚΦΑΔ και θα αναρτάται ηλεκτρονικά).
2. Αναλυτικό βιογραφικό σημείωμα.
3. Φωτοαντίγραφο αστυνομικής ταυτότητας.
4. Φωτοαντίγραφο διαβατηρίου και άδειας παραμονής σε ισχύ (για αλλοδαπούς).
5. Απλό φωτοαντίγραφο πτυχίου ή βεβαίωση περάτωσης σπουδών (υποχρεωτικά) και απλό φωτοαντίγραφο μεταπτυχιακών τίτλων (εφόσον υπάρχουν).
6. Βεβαίωση σπουδών (για φοιτητές).
7. Πρόσθετα αποδεικτικά τυπικών ή και ουσιαστικών προσόντων που τυχόν υπάρχουν.

**Η διαδικασία για τους εθελοντές διαφόρων καθηκόντων**

Επίσης, όσοι θέλουν να γίνουν εθελοντές και να προσφέρουν λίγο από το χρόνο τους στη γραμματειακή υποστήριξη και τη γενικότερη λειτουργία του κοινωνικού φροντιστηρίου καλούνται να προσκομίσουν:

1. Αίτηση-δήλωση συμμετοχής (θα διατίθεται στο ΚΦΑΔ και θα αναρτάται ηλεκτρονικά),
2. Φωτοαντίγραφο αστυνομικής ταυτότητας,
3. Φωτοαντίγραφο διαβατηρίου και άδειας παραμονής σε ισχύ (για αλλοδαπούς),
4. Απλό φωτοαντίγραφο απολυτηρίου Γυμνασίου ή Λυκείου ή βεβαίωση σπουδών ή βεβαίωση περάτωσης σπουδών ή απλό φωτοαντίγραφό Ανώτατου ή Ανωτέρου Επιστημονικού ιδρύματος ή άλλης Σχολής.
5. Σύντομο βιογραφικό σημείωμα. πρόσθετα αποδεικτικά τυπικών ή και ουσιαστικών προσόντων που τυχόν υπάρχουν.

Οι αιτήσεις τόσο για τους **Εθελοντές καθηγητές, τους εθελοντές  όσο και για τους ωφελούμενους μαθητές** θα παραλαμβάνονται στο 3ο Γενικό Λύκειο Αγίου Δημητρίου στην οδό Αργοστολίου και Σάμου (είσοδος από Καπετανάκη).

**Από 5 έως 23 Σεπτεμβρίου και ώρα 17:30 – 20:00**

**Τηλ. Επικοινωνίας : 210- 9840717 ( ώρες 15:00- 21:00),  e-mail: kfad@dad.gr**